Pildiskandaal

Pildiskandaal oli 2001. aastal toimunud poliitiline skandaal Eestis. See sai alguse, kui Keskerakonna ajaleht Kesknädal teatas, et 1999. aastal oli Mart Laar koos mõne poliitilise ametnikuga tulistanud opositsiooniliidri Edgar Savisaare pildi pihta, Laar aga eitas algselt juhtumit. Vaatamata ajakirjanduse üleskutsetele tagasiastumiseks jätkas Laari valitsus ametis kuni 2002. aasta alguse valitsuskriisini.

1999. aasta sündmused
Savisaare pildi tulistamine toimus pumppüssiga Meegomäel Kaitseväe Lahingukoolis 13. mail 1999. aastal toimunud maakonnavisiidi ajal Võrumaal. Edgar Savisaare pildi pihta tulistasid peaminister Mart Laar, Võru maavanem Robert Lepikson, peaministri sisenõunik Jaan Tross ning presidendi julgeolekunõunik Eerik-Niiles Kross"Kaitsevägi: Laar tulistas Savisaare pilti" 21.02.2001Tarmo Michelson ""Mart Laar vassis ja valetas"" Õhtuleht, 10. veebruar 2001 Robert Lepiksoni väitel õhutas Mart Laar teisi postkaardi suuruse pildi pihta laskma lausega: "Kes pihta ei saa, on Savisaare sõber.""Laar tulistas Savisaart" Õhtuleht, 08.02.2001 Kohal viibisid ka riigikogu liige Jüri Kaver ja Isamaaliidu kohaliku organisatsiooni juht Meelis Munski"Lepikson kinnitab Savisaare tulistamist" Delfi/BNS, 7. veebruar 2001.

Skandaali kulg
Juhtumi avalikustas kaks aastat hiljem, 7. veebruaril 2001 Keskerakonna ajaleht Kesknädal. Samal päeval eitasid sündmust valitsuse pressiesindaja Kaarel Tarand ning sündmuse ajal Laari kaaskonnas olnud Riigikogu Isamaaliidu fraktsiooni liige Jüri Kaver. President Lennart Meri andis 8. veebruaril 2001 Kaitseväe juhatajale Tarmo Kõutsile korralduse uurida, kas peaminister Mart Laar tulistas armee teenistusrelvast Savisaare pilti.Meri andis korralduse uurida Savisaare pildi tulistamist. 9. veebruaril tegi kaitseväe juhataja uurimise ülesandeks kaitseväe peainspektorile major Einar Laignale. Endise riigiprokuröri Indrek Meelaku hinnangul toimus skandaali uurimine ent ühekülgselt, muu hulgas ei võtnud Laigna seletust Mart Laarilt, Eerik-Niiles Krossilt, Jaan Trossilt ja Robert Lepiksonilt"Meelak sarjab pildiskandaali uurimist" Delfi, 14. aprill 2001.

Laar väitis, et tema pildi tulistamist ei mäleta, aga ka ei välista."Laar tulistas Savisaare pilti eraisikuna" 11.6.2001 9. veebruaril võttis Laar toimunu omaks ja palus vabandust "kõigi ees, keda see juhtum ja selle käsitlemine on isiklikult puudutanud".

Hinnangud ja tagajärjed
Keskerakonna hinnangul võis peaministri ja ametnike tegu kriminaalkoodeksi järgi kvalifitseerida kui sisult eriti küünilist kuritahtlikku huligaansust, mille eest määratava karistuse ülempiiriks oli viis aastat vabadusekaotust."Lepikson kinnitab Savisaare tulistamist" Delfi, 07.02.2001. Ka Keskerakonna liige Koit Pikaro oli seisukohal, et kõiki Nursipalu skandaalis osalenuid saab kriminaalvastutusele võtta"Laar tulistas Savisaare pilti eraisikuna" Delfi/ETA, 12. juuni 2001. 

Ajaleht Äripäev leidis, et Laari valitsus peaks tagasi astuma"Tulistamislugu saab selgituse" Äripäev, 12.02.2001"Mart Laar reameheks ja peaministri amet maha!" Äripäev, 12.02.2001. Samal seisukohal olid endine peaminister, Koonderakonna poliitik Mart Siimann ja riigikaitsekomisjoni esimees Tiit TammsaarKristi Malmberg "Kaitsevägi: Laar tulistas kainena" Äripäev 21.02.2001. Valitsus jätkas siiski kuni 2002. aasta alguse valitsuskriisini.

1999. aasta sündmuste avalikustamise järel süüdistati info lekitamises Robert Lepiksoni. Isamaaliitu kuuluva Tallinna linnapea Jüri Mõisa sõnul šantažeeris Lepikson peaministrit, kuna ei saanud enda kätte Paldiski Lõunasadama maid.

13. veebruaril 2001 saatis Keskerakond välisriikide saatkondadele ja rahvusvahelistele organisatsioonidele Eestis pressiteate nn pildiskandaali kohta, milles kritiseeris teravalt Eesti ajakirjandust ning kaitseväge. Anneli Ammas. ¨Savisaar paiskas tüli riigist välja.¨ Eesti Päevaleht, 14. veebruar 2001. Tüli kodust välja viimine Keskerakonna poolt tugevdas toetust Laarile ja tagasiastumise nõudmised lakkasid.

Pildiskandaaliga on seostatud ka hilisemaid sündmusi. 2001. aasta veebruaris väitis opositsioonipoliitik Villu Reiljan, et 2000. aasta suvel olevat peaminister Mart Laar Keila-Joa riigisuvila juures lasknud märki nii Rahvaliidu auesimehe Arnold Rüütli kui ka Keskerakonna liidri Edgar Savisaare pildi pihta."Opositsioon: Laar tulistas Rüütlit" Delfi, 21. veebruar 2001

Viited


Kategooria:Eesti poliitilised skandaalid
Kategooria:Kaitseministeerium
Kategooria:2001. aasta Eestis
Kategooria:Isamaa Erakond